Frankov apartmán sa nám veľmi páčil. V skutočnosti bol oveľa krajší ako na fotkách. Čistučký, priestranný, vkusne zariadený, absolútne nič nám nechýbalo. Kuchynka je veľmi dobre vybavená, manželská posteľ pohodlná a veľká, dobre sme sa vyspali. V apartmáne by sa pohodlne vyspali 3 dospelé osoby prípadne rodina s dvomi deťmi.
Franko bol veľmi milý a ochotný, privítal nás a bol nám k dispozícii počas celého pobytu. Coredo je tipická dedinka vo Val di Non, obklopená jablkovými sadmi, horami, jazerami a pamiatkami. Miesto, kde nájdete odpočinok a oplatí sa vidieť. Príroda a okolie je očarujúce, určite sa ešte vrátime. Ďakujeme :)